ARCANE ALCHIMICE IN POEMUL ,,MITOLOGICALE”, 
de MIHAI EMINESCU! 


Eminescu este obligat, prin misiunea sa de Spiritus Rector al NEAMULUI 
ROMÂNESC, să întindă, periodic, capcane initiatice, pentru a verifica gradul de virilitate 
spirituală al Neamului pe care-l ocroteşte. Cea mai cunoscută capcană a poetului Eminescu se 
numeşte MEMENTO MORI - panorama deşertăciunilor. 


Una dintre cele mai putin cunoscute capcane initiatice eminesciene este poemul 
MITOLOGICALE. Însuşi titlul, prin sufixarea cuvântului „mitologic”, avertizând asupra unei 
funcții de împlinit in plan sacral — cu sufixul „-ale” — trimite la semnificaţia derizoriului, 
ilariantului (de tip zaharicale — sau, la Creangă: puricale...). 


Numai în două cazuri, omenirea reacționează astfel, fata de sacru: 


1- când mitul a fost uitat şi s-a degradat, formal, până la forma-functie de divertisment 
(dar orice mit poate reînvia oricând, autoenergetizându-se — pentru că el pre-există, din vecie 
spre vecie, în GRĂDINA ARHEILOR...); 


2- când mitul trebuie protejat, cu orice pret (chiar cu preţul aparentei derizorii), de către 
inițiați, în fata valului agresiv-profan ( a se vedea măştile de tot felul — cele mai cunoscute fiind 
cele de carnaval... - dar semnificaţia esoterică a acestor măşti s-a pierdut, uneori aproape total... 
- puţini ştiu, de exemplu, că Arlechino are funcție funebru-infernală...). 


Textul eminescian oferă un traseu inițiatic dintre cele mai interesante. 


Aparent, pentru un lector plictisit şi neavizat — poemul este o parodie autohton- 
românească, de gust îndoielnic, a scenelor mitice olimpiene — având drept protagonişti, solitari şi 
bufoni, perechea mitică URAGAN-SOARE. Aparent fără rost, nejustificabil în economia unei 
scenete mitice riguroase, capătă relevanţă, spre final, o pereche uman-alchimică, împinsă de poet 
spre forma derizorie: MARGARETA nu e MARGARETA lui Goethe — ci o proastă 
frumoasă, care-şi aşteaptă un amant extrem de terestru(în aparență) — nu FAUST-întineritul prin 
magie mefistofelică — ci „scriitor la subprefectură”. Scriitor-Creator — trecut sub „zodia” 
derizoriului administrației pur terestre. 


Mai mult de atât, şi mai rău — se înregistrează derapaje semantice inutile (şi neaşteptate, 
jenant-surprinzătoare), dinspre zona limbajului poetic consacrat — spre sintagme neologice- 
parodice, preţioase şi pretentioase (cu funcție de măşti lingvistice grotesti), de tipul: 


' Trimiterile pentru versuri se vor face la ediţia Petru Cretia (Poezii. Proză). 


a-(cf. p. 325) „Ah! Moşneagul betiv e-n stare-ntr-o zi să ruineze/Toate societăţile de- 
asigurare (s.n.)din tara”, sau 


b-(cf. p. 325) ,,Pare-mi că dai pe obraz cu ros după moda de astazi’’(s.n.), sau 
c-(cf. 326)’ Vai! Nu făcuse şosea cumsecade pe câmpii albastri’(s.n.). 


Prima reacție, pentru cei neinitiati in Eminescu, ar fi închiderea cărții, cu „sastiseală”...A 
doua reactie, din partea celor minim avizati, in ce priveste dinamica planului sacral-mitologic — 
este să-şi pună întrebări, cu privire la anumite puncte de tensiune simbolică majoră, ale textului: 


a-în primul rand, relevanta insistentă a culorilor roşu-verde-albastru — ce e cu ea? Si 
de ce apare ALBASTRUL fetei-MARGARETA OCULTATĂ - convergent direct la AURUL 
LUNAR? 


b-Insistenta pe elementul AUR -— trecut prin stadiile-spatii de transfigurare: chimir, caus 
de vatră(cuptorul), saci de-ntuneric — saci în care aurul este uscat în rubine. De ce? Este o 
operaţiune bizară — care poate să trimită, cu o oarecare rigoare, la practici oculte. 


c-LUNA-CLOSCA, generatrice, prin mers sacral (pendular: stânga-dreapta), a stelelor — 
apare, ca relevanţă in text, după cuplul (căzut, sau ascuns în derizoriu — ca Cenuşotcă) 
MARGARETA-FAUST-CEL-CU-PIPA. În ce scop a fost creată această relaţie mitică? 


d-De ce URAGANUL-MOSNEAG nu mai are căciulă (în finalul poemului) — când se 
spune clar, în textul anterior acestei secvenţe, că nici nu avusese căciulă — ci coroană? 


Şi aşa mai departe. Întrebările iscate sunt suficiente pentru a cere, imperativ, o nouă 
ordonare a perceptiilor semantice, din partea noastră - o ordonare de tip mitologic, alchimic etc. 
- după cum va fi cerută ea de o relevanţă simbolică mai insistentă sau de alta.Oricum, totul este 
mult prea „irațional”, in text, pentru ca să nu reclame o tentativă de reordonare, în mintea 
noastră, a secventelor mitice disparate(mai exact, o reordonare a „obişnuinţelor” noastre mitice, a 
prejudecatilor noastre mitice). 


Ce va fi vrând să facă oare, prin spunere - MITICUL EMINESCU? 


Dată fiind relevanta culorilor alchimice (negru, roşu, verde, albastru) - mai abundente 
şi mai relevante decât în multe poezii eminesciene - se pare că avem de-a face cu OPERA 
ALCHIMICĂ-MAGNUM OPUS. În ce constă ea? Ca orice operă alchimică, demersul urmează 
finalitatea numită "obținerea pietrei filozofale” (cf. Vasile Lovinescu, Jurnal alchimic, Ed. 
Institutul European, Iasi, 1994, p.65): „(Piatra filozofală) e piatra aruncată, pe care Christos o 
răscumpără şi o preface în pâine superesentiala şi o pune în vârful unghiului, căci gestul Lui, în 
momentul frângerii, e prototipul secțiunii longitudinale, a tuturor bisericilor creştinătăţii”. 


Dar, cum spune prefatatorul operei lui Fulcanelli, Dan Alexe (cf. Fulcanelli, Misterul 
Catedralelor - şi interpretarea esoterică a simbolurilor hermetice ale Marii Opere, Nemira, 

Buc.,1997, p.9):” Textele alchimice sunt, în primul rând, rețete magice, si, in al doilea rând, texte 
poetice” (s.n.). 


Prin alchimia textului eminescian, deci, către LEUL VERDE, SCUIPATUL DE LUNĂ 


sau SAMANTA METALICĂ - adică spre cea mai adâncă stare poetică:cea alchimic- 
creatoare. 
„Alchimia poate fi accesibilă numai prin stăpânirea unui joc, criptat, cu limba” - $i 


Eminescu este stapânul absolut al acestui joc. 


Cf. Titus Burckhardt, Alchimia — semnificaţia ei şi imaginea despre lume, Humanitas, 
Buc.,1998:”Din punct de vedere creştin, alchimia era un fel de oglindă naturală, oferite 
adevărurilor revelate:piatra filosofală care transformă metalele obişnuite în argint sau în aur 
este un simbol al lui Christos, iar producerea acestei pietre din < <focul fără flacără> > al 
sufletului şi din <<apa permanentă> > a mercurului este asemănătoare naşterii lui Christos- 
Emmanuel”. 


De aceea, în textul eminescian vom căuta PIATRA ARUNCATĂ, care este 
rescumpărată şi prefacută în pâine superesentiala, demiurgic-reconstructiva a lumii.Unde este 
capătul de jos al osiei lumii? In PROSTIE-IGNORANTA si în PUTREFACTIA NEAGRĂ si 
FUM AL INCERTITUDINII. 


Piatra aruncată va fi, aici - FEMEIA : MARGARETA MAGIEI (MARIA 
MÂNTUIRII - din MARIA MAGDALENA). Cu ea vom trece prin cele trei etape alchimice 
- PURIFICARE, ELIXIR - ajungând la REVELAȚIA SUPREMĂ A PIETREI 
FILOZOFALE. 


Margareta Magiei se întemeiază pe fumul pipei-lulelei sublunare (scrierea-fum de la 
subprefectură, scrierea subjugată Materiei-Prakrti) - şi tot ea se va-nalta, ca axă a lumii 
spirituale, din OUĂLE LUNARE (CLOȘCA LUNARĂ va umple cosmosul de urmele fertile 
ale stelelor - căci closca este imaginea simbolică alternativă a insuşi PESTELUI-HRISTOS, 
care-şi lasă icrele sacre, transfiguratoare, în vatra cosmică a FOCULUI NEVĂZUT- 
ALBASTRU: „Luna, o cloşcă (...), merge pe-a celui aer moale și- albastru”). 


„Albastrul şi Albul, culori ale Sfintei Fecioare, exprimă detaşarea fata de valorile acestei 
lumi si inaltarea sufletului eliberat către Dumnezeu, adică spre aurul care va întâmpina albul 
virginal , în timpul ascensiunii sale spre albastrul ceresc (...). Albastrul este cea mai imaterială 
dintre culori (...). Lipsit de materialitate in sine, albastrul dematerializeaza tot ce pătrunde în el. 
Albastrul este un drum al infinitului, în care realul se transformă în imaginar” (Jean Chevalier şi 
Alain Gheerbrant, Dicţionar de simboluri, vol. I, Artemis, Buc., 1997). 


De aceea, pentru a păstra imaterialitatea divină a rezultatului operei alchimice  - 
OUĂLE ALBASTRE, IUBIREA ALBASTRĂ -  Moşneagul Dinamicii si al Răzvrătirilor 


Cosmice - URAGANUL - se lasă despuiat de atributele sale autarhice-divine (în primul 
rând de COROANĂ - dar şi de COJOC şi CIUBOTE):el rămâne sub protecția PIEII 
RENAŞTERII (CĂMAȘA), desculț - ca Revelare a Puterii si Barbatiei, dar si ca „primul 
mugur al fătului din pântece” (cf. Zahan Dominique, Societe d' initiation Bambara, Paris-Haga, 
1960). 


Apoi, fără căciulă ( de fapt, în primul rând, fără COROANĂ) - adică având parul 
neordonat-neocrotit de cască ( Jean Chevalier/ Alain Gheerbrant, op.cit.):” Casca este un simbol 
al invizibilitatii, al invulnerabilitatii, al puterii”. Deci, MOSNEAGUL-URAGAN e la fel de 
fragil şi vulnerabil, dar la fel de curat şi gata pentru un nou inceput-opera — cât şi un prunc. El se 
predă total Maestrului Alchimist — celui care, între timp, a devenit ANDROGINUL — PRIN 
NUNTA ALCHIMICĂ SECRETĂ -  Soare-Lună: „Numai în cămeşoi, descult si fără 
căciulă/Și se scarpină-n cap somnoros -  uitându-se-n soare”. Stand în pantecul prefacerii 
alchimice, Moşneagul-Uragan (forță cosmică dinamică brută, nu ocultă — ucenic, iar nu Maestru) 
— a rămas în urmă cu o măsură a percepţiei asupra operei alchimice: el crede că se mai uită în 
Soare — când, de fapt, el priveşte (încă neintelegand) OPERA ALCHIMICA ÎNFĂPTUITĂ. 


Scărpinarea în nas — supunerea la fulgerele Revelatiei. Somnoros (de fapt, supus 
anamnezei) — Uraganul-Ucenic se uită/se predă spiritual, pentru a fi iarăşi utilizat, circular — pe 
Axa Munte(Rarău)-Soare(de fapt, Androginul Paradisiac). 


Da. Soarele a operat alchimic, prin intermediul forțelor brute, dinamic-cosmice, ale 
Mosneagului-Uragan (Ucenicul Alchimic) — transmutarea în ALBASTRU -— trecând de la 
nigrido, prin albedo — la rubedo — iar, apoi, la PIATRA FILOZOFALĂ: STAREA DE 
ALBASTRU. 


Şi acum, să urmărim ce ne lasă Eminescu să întrevedem — din operația alchimică, prin 
care s-a ajuns la faza SULFULUI-IUBIRE (PURIFICATIO: ,,Devotiune fierbinte fata de 
divinitate” — cf. Rudolf Steiner, Creştinismul esoteric, Univers Enciclopedic, Buc., 1997): 


I-CARUL, ca simbol al lumii (cf. Jean Chevalier/Alain Gheerbrant, op. cit.) — este mânat 
de Uraganul-Ucenic al Maestrului-SOARE - ieşind „din porțile mândre de munte” (MUNTELE 
— simbol al Centrului Spiritual al Cosmosului). 


Ieşirea din Centru a CARULUI RĂZVRĂTIRII (REVOLUTIONARII SPIRITUALE) 


eye eywyee 


poemului, marchează nu o afirmație continuatoare a altui context, necunoscut de noi — ci 
explozia iniţială a voinţei centrifuge, nou-creatoare. 


II-Apanajul Bătrânului Uragan din Carul Lumii îl formează CAII-FULGERE 
(Revelația) şi FUGA-TUNET (tunetul este socotit, în mitologia lumii, tatăl fulgerelor):’Caii 
fulgerători şi carul ce-n fuga lui tună”. 


I-Suportul de deplasare sunt NORII — „Pe lungi umeri de nouri/Caii fulgerători” etc. 
NORUL este: 


a-instrumentul apoteozelor şi al epifaniilor, dar, în acest moment al operei alchimice, e 
mai curând 


b-starea de principiu (islamicul „al'ama”), ce nu poate fi cunoscută, a lui Allah. 


Pe umeri de nouri — adică prin susținerea ocultă, se dezvoltă dinamismul primar al 
acțiunii URAGANULUI (acțiune programată, comandată şi stimulată de Maestrul-SOARE). 
Aparent doar, această acțiune este disjunctă fata de intenţiile SOARELUI-MOSNEAGULUI 
ETERN AL LUMII - în realitate, fără această fază dionysiacă, shivaită (nigrido, în limbajul 
alchimic) nu e posibilă realizarea fazelor ulterioare ale MICII şi, apoi, ale MARII OPERE 
ALCHIMICE-MAGNUM OPUS. 


În zona semantică a norilor susţinători, a norilor-principiu divin voalat, în vederea 
suportabilitatii revelatiei către umanitate — se înscriu, treptat, şi munţii, codrii bătrâni, paltenii 
nalti, bătrânii stejari, şi brazii cei vecinici.Căci nucleul spermatic al LUMINII NOII 
OPERE-LUME (LUMEA CA PROIECT) - este reprezentat de HOHOTUL DE RÂS al 
Uraganului. Râsul este izotopic semantic, în mitologia celtică, cu Văzul Divin (cf.Charbonneau- 
Lassay, Le Bestiaire du Christ, Bruges, 1940). 


IV — SALUTUL munţilor şi codrilor (exprimati ca scară-rugăciune vegetală:palteni- 
stejari-brazi) semnifică adeziunea de spirit a forțelor chtoniene la OPERA NOVA - opera 
pornită prin dinamismul spiritual, ca impuls primar (primo movens...), din partea BEŢIVULUI 
URAGAN. 


V — Evident, beţia este starea de extaz mistic, în care URAGANUL trebuie să-şi 
transpună fiinţa de forţă - spre a realiza prima fază a Înaltei Opere, întru divinitatea diurnă 
(exclusiv, deocamdată). 


ORGIA („Numai marea-albastră murmură-n contra orgiei...”), deci, este starea de graţie 
ti, în acelaşi timp, hybris-ul-vehementa dinamică, necesar Noii Creaţii. 


VI — MAREA ALBASTRĂ ar trebui, conform atributului albastră - să semnifice 
transcendenta absolută. Nu. Marea, la Eminescu, dincolo de simbol al infinitului vieții şi morții 
- este simbolul inertiei şi al inconstientei dintre reîncarnări (starea de kamaloka - pauza dintre 
reîncarnări) - în contrast cu dinamismul universal.Dar originea ocultă al întregului dinamism 
universal stă tot în kamaloka-marea.Marea este oglinda ce reflectă firea. Deci, reflectă, aparent 
total placidă, ceea ce ESTE / EXISTĂ (fenomenal). În fata dinamismului revolutionar-spiritual, 
MAREA răspunde pe potrivă - adică, refuză evidenta(manifestarea) reflectării vizuale - si 
se manifesta mult mai ocult-orfic, ca murmur: MAREA îşi simte în pericol propria natură 


(disimularea ocultă). De aceea, îşi transformă functional albastrul:din finalitate divină - in 
inconstienta (ca disimulare), refuz al angajării fatise, în „opera operatoare” a URAGANULUI. 


Se produce, în felul acesta, uşor, confruntarea şi conversia-convertirea albastrului final 
(expresie a stării de absolut divin) - in negru incipient (nigrido alchimic, izotopic semantic 
cu putrefactia care precede reînvierea): armia neagră a URAGANULUI, prin intermediul halo- 
ului norilor - este mânată „contra mării” - şi, de fapt, contopita (secret) cu natura intima a 
mării. 


„El mân-oştiri de nori contra marii...s-armia-i neagră” etc - in locul acelor puncte de 
suspensie trebuie să punem, probabil, întregul secret al convertirii reciproce a URAGANULUI 
(dinamism cosmic evident) în MARE (dinamismul ocult, rădăcină al tuturor dinamismelor 
fenomenale-expresive). Orice negru-nigrido (putrefactio) promite, în învăluirea sa, izbucnirea 
luminii secrete, potenţială acum - dar oricând gata să se autoexprime. 


Constatăm, însă, că operaţiunea nu este începută de forţele evident-active, răzvrătite 
(haotic, dacă i s-ar fi permis să-şi exprime întocmai propria natură...) - ale URAGANULUI 
BĂTRÂN.Mai BĂTRÂN (experimentat-puternic spiritual, ca autoritate executivă şi, în primul 
rând, plănuitoare şi coordonatoare) ca URAGANUL, dar stând sub semnul Roşului Etern (dând 
iluzia artificialului, tocmai cu cat este mai organic, mai spiritual-roşu: ,,Pare-mi că dai pe obraz 
cu ros după moda de azi” -  ricanează ucenicul, semiprofanul, „instrumentul” alchimic al 
Soarelui - URAGANUL) - stapânind autoritar demersul operei alchimice: este SOARELE. 


De fapt, beţia extatică a Mosneagului-Uragan a fost pregătită, ritualistic, de către 
SOARE. Căci Soarele a convertit apa placidă a Mării - în norii păhare cu apele mării 
adânci - „păhare boite cu rosa lumină”. De observat, iarăşi, disimularea sacralului autentic, sub 
măştile artificialului, ale deghizamentului şi butaforiei de carnaval (sau de societate umană 
profană): paharele sunt „boite” cu „roşă lumină” - cu cât ele sunt, sau devin, mai autentice 
Potire Graaluri. 


Soarele, deci, a produs Oceanele Purpurii, ale mitologiei greceşti: ele reprezintă pântecul 
în care viaţa şi moartea se transformă una în cealaltă. 


În felul acesta, aparent, Marea şi Cerul divorteaza semantic: lumina rosie a Soarelui se 
reflectă în Mare, ca fază superioară a operei alchimice (albedo=telul operei mici, iar rubedo=telul 
operei mari alchimice). Iar Cerul se diferentiaza cromatic (implicit, şi simbolic): cerul cel verde 
- Cer care preia funcţiile activ-sacrale ale Apei (eminamente verde). 


(Jean Chevalier / Alain Gheerbrant, op. cit.):” Verdele intra cu roşul într-un joc simbolic 
de alternante. Trandafirul infloreşte printre frunzele verzi (...).Echdistant între albastrul ceresc 
şi roşul infernal, două culori absolute şi inaccesibile, verdele mediator este o culoare (...) umană 
(...). Verdele este culoarea apei (...). În tradiţie orfică, verde este lumina Spiritului care a 
fecundat apele primordiale (s.n.).Alchimistii socotesc că lumina smaraldului este aceea care 


pătrunde cele mai mari taine(...). Raza verde este dătătoare de viata si de moarte (...). 
Rozicrucienii înfăţişează Graalul verde şi pe Christos-Trandafir Roşu, pe Cruce Verde”. 


In concluzie, păharele nourilor sunt metonimia Graalului, iar acţiunea de a bea 
băutura amară a Oceanului Pacific (jumătate...): "Groaznic s-a îmbătat bătrânul - soarele 
zice/Nu-i minune - a băut jumătate d-Oceanul Pacific,/Rau îi mai imbla prin pântece-acum 
băutura amară” - 


ei bine, această acţiune de a bea băutura amară, înseamnă integrarea forţelor dinamice 
din cosmos - in starea de GRAAL-HRISTOS (integrare in lumina Spiritului Etern, dar şi 
revelația Luminii Spiritului: EVOLUȚIA PE TREAPTA IUBIRII ABSOLUTE CRISTICE). 


Oceanul Pacific, şi nu alt ocean (mai...european) - trimite la ideea de pax eterna. 


lată ce spune un text alchimic: "Cei doi şerpi, fiind puşi laolaltă in Recipientul 
Mormântului(care este recipientul interior, orice operaţiune trebuind să se facă în recipientul 
alchimic bine inchis,din cauza naturii volatile a Mercurului care, avid ca şi Mercurul obişnuit, 
aderă la orice obiect al dorinței, şi din cauza expansivitatii şi inflamabilitatii Sulfului), se muşcă 
unul pe altul cu cruzime, iar cu puternica lor otravă şi în mânia lor dezlantuita, nu-şi mai dau 
drumul din momentul în care se apucă unul pe altul - daca frigul nu îi împiedică - şi până 
când amândoi, cu balele lor de venin şi răniți de moarte, nu şi-au însângerat toate părţile 
corpului(influentele si forțele lor reciproce manifestandu-se, in domeniul <<naturii 
neimblanzite>>, ca un venin, adică distructiv, şi, pâna când, în cele din urmă, nu se ucid 
reciproc, sufocându-se cu propriul lor venin, care îi preschimbă după moarte în apă vie şi 
permanentă - prin unirea lor într-o realitate superioară) - înainte însă pierzându-și în 
stricăciune şi putrefacție primele lor forme naturale, pentru a recăpăta după aceea una nouă, 
mai nobilă şi mai bună”. 


Pacea, împăcarea sub semnul nobilului şi absolut bunului Hristos. 


După violenta-hybris a betiei (si, implicit, a bătăliei dintre şerpii Mercurului şi ai 
Sulfului) - urmează împăcarea secretă, total ocultă, întru AXA-PIPA-LULEA. 


(Jean Chevalier / Alain Gheerbrant, op.cit.): „Calumetul-pipă reprezintă OMUL 
PRIMORDIAL în picioare în CENTRUL LUMII, pe chiar AXUL LUMII - şi infaptuind prin 
intermediul rugăciunii materializate prin fumul de tutun (sufletul) unirea dintre puterile 
chtoniene şi ZEUL SUPREM URANIAN, spre care se înalță ruga lui”. 


Acesta este simbolul „Tânărului plin de speranțe” (n.n.:căci e plin de fumul-spirit divin) 
„venind cu luleaua în gură”. Ivirea sa este concomitentă cu retragerea roşie (apusul) a Soarelui: 
Tânărul-Omul Primordial, contopit cu AXUL LUMII - este ipostaza vicarială-alchimică a 
Soarelui. După cum FATA ALBASTRĂ (transfigurarea Mariei Magdalena-nigrido - în 


Maria Fecioara-albedo) este ipostaza vicarial-alchimică a Lunii. Păstrătoarea stării de OU 
ALBASTRU - în raport cu lumea profană, disparentă în starea nigrido. 


Amară şi dulce este băutura-Hristos - căci presupune moartea initiatica(,,Parinte, 
de voieşti, să treacă paharul acesta de la Mine” - cf. Evanghelia lui Luca, p.1194 - cf. 
"Avva, Părinte, la Tine-s toate cu putință - treacă paharul acesta de la mine” - 
cf.Evanghelia lui Marcu, p.1156 - „Părintele Meu, de este cu putință, treacă de la Mine 
paharul acesta” - cf. Evanghelia lui Matei, p.1132) - şi viata spirituală eternă, dobândită 
prin beţia mistic-euharistica a inițierii. 


Capul prin nori (,,Soarele-si băgă capul prin nori”) reprezintă: 
a — străpungerea necunoscutului, 


b — aureolarea capului, sacralizat prin lumina noii lumi (revelaţia Soarelui către Uragan 
este exprimată ca gadilare-intepare repetată a barbii=tumultul haotic al sufletului-corp eteric, cu 
O RAZA=sulita revelatiei Sinei Spirituale). Dar această suliță încă nu ajunge la Nucleul 
Spiritual al Ucenicului-Forţă Brutală a Cosmosului. De ce spunem aceasta? Pentru că Uraganul 
vede, în acțiunea solară , încă un joc, al Iluzionistului-PEPELEA: ,,Hehe, zice bătrânul râzând, 
ce faci tu, Pepeleo?” Soarele-Taumaturg a depăşit, cu mult, stadiul jocului steril: el înfăptuieşte, 
prin autosacrificiul pe care-l va presupune hierogamia, nunta alchimică - MAREA OPERA DE 
CREAȚIE COSMICĂ. 


Nu este exclusă (dar are, totuşi, prea multe şubrezeli de argumentatie) o ipoteză conform 
căreia cei doi bătrâni ai lumii, Soarele şi Uraganul, ar fi Gottheit-ul, respectiv Gott-ul 
eckhartiaeni (dumnezeirea pasivă, nonexprimată — şi Dumnezeul activ, exprimat în lume). Că ar 
fi două aspecte ale aceleiaşi divinităţi atotfăuritoare (şi atotplanuitoare). 


„Moşnege far' de-obraz” nu poate însemna insultarea Uraganului-Ucenic, din moment ce 
acesta s-a conformat întocmai planurilor oculte-creatoare ale Soarelui. E vorba, mai curând, de 
pierderea obrazului-fata expresivă - în decursul operei de obiectivare alchimică. Dinamismul- 
fata expresivă (Gott) se retrage, pentru a reveni la starea ante-proiectanta. 


Ucenicul începe el însuşi un aparent joc(simbolizat de shivaismul mişcării, numită când 
„mocăneasca”, când „morişcă”, efectuată asupra unei parti expresive a Uraganului:”EI norii 
frământă jucând mocăneasca/Şi pe-un vânt l-apucă de cap, făcându-i morişcă”). Darea peste 
cap este, şi ea, semn al transfigurării: "Se zăvălea peste cap” ( de observat dubla rotaţie: o rotaţie 
în jurul propriei axe fiintiale — şi o a doua rotaţie, în jurul unui centru ocult, care dirijează „jocul” 
vieţii şi morţii, transfigurările prin parcurgerea CERCULUI-SPIRALĂ a LUMILOR 


POSIBILE/IMPOSIBILE/TRANSCENSE etc.). 


Coroana pe-o ureche — se traduce prin COROANA ORFICĂ ( coroana care produce 
Revelația, la nivelul urechii-labirint al fiinţei, hieroglifa a ființei). 


Răsturnarea carului — este simbol clar al naşterii-renaşterii: răsturnarea lumii (a se 
vedea şi expresia, profund metaforică, a românului, când vrea să numească expulzarea iminentă a 
fătului, ca naştere: "Când răstoarnă (cutare femeie) carul?”): ”Se răstoarnă carul şi rău se- 
nglodează bătrânul” — Uraganul nu percepe, încă, naşterea sa spirituală, ca pe o renaştere — ci ca 
pe o înglodare — o sporire a gradului de afundare în materie. Vom vedea imediat că percepţia 
bătrânului este una provizorie şi, deocamdată, iluzorie. 


De ce? Pentru că Ucenicul Uragan ştie că, întâi, trebuie să te scufunzi — să cazi cât mai 
jos!!! — pentru a putea să accezi, merituos, la cea mai avântată inaltare. Trebuie, deci, să 
regresezi până la stadiul saturnian (căci porcul care se „scărpina de păduri ca de-un gard de 
răchită” stă sub semnul PLUMBULUI-SATURN). Numai că zidul dintre lumi este împletit, iar 
nu compact: printre/prin ochiurile „împletiturii” metafizice se poate întrevedea, totuşi, esența 
ocultei lumi. 


După  shivaismul mişcării („mocăneasca”,  „morişca” distrugerii şi  reînvierii 
cosmice/TRANSFIGURĂRII) - „norii roşesc de ruşine”. Din nou, convertirea valorii negative 
şi negatoare a înroşirii ( la obraz...) — în valoare pozitiv-inițiatică: convertirea inefabilului profan 
al apei — în inefabilul sacral: SÂNGELE CRISTIC DIN GRAALUL VERDE. Esenţa Luminii. 


1- Axul lumii noi primeşte COROANA (,,El îşi ia coroana din cap şi în cui o atârnă”) — 
frumoasă şi rosa — ambele, ambele, atribute ale divinității autosacrificate întru demiurgie. 


2- „Cojocul l-anină/El de cuptor” — COJOCUL dublează athanorul alchimic — se 
sugerează intrarea în faza a doua: albedo. Din întâmplare sau nu — pronumele care-l 
„denumeşte” pe URAGAN, prin anjambamentul versului — devine pronume al divinității (prin 
ortografierea cu majusculă). 


3- „Ciubote descalță” — rămânând virilitatea pură a operatorului aşchimic, de până la 
junta alchimică. 


4- „Negrele-obiele/Cât două lanuri arate le-ntinde la focul Gheenei”. O transfigurare 
miraculoasă: negrele legături împiedecătoare (obiele) devin avântul spiritual suprem luminos: 
lanul dublu arat trimite la mistica cristică a GRÂULUI — iar astfel, Focul Gheenei, prin 
Hristos care a poposit în lanul obielelor — se transfigurează, din imagine a labirintului 
„sec”/steril - în FOCUL CELEST AL MÂNTUIRII ALCHIMICE: hierogamia Soare-Lună. 


5- „Chimirul descinge si varsă dintr-insul/Galbeni aprinşi într-un vechi caus afumat de 
pe vatră”. Matricea-chimir, matricea-căuş al vetrei — nasc AURUL APRINS (faza albedo). 


Pentru faza albedo, Eminescu oferă o metaforă cu totul inedită: GERUL BĂTRÂN ŞI 
AVAR. „Vezi un ger bătrân şi avar cu fata mâhnită/Cărăbănind al zorilor aur în saci de- 
ntuneric/Ca să-l usuce-n rubine”. 


Batranetea GERULUI il face pe Ger „contemporan” spiritual-functional cu Uraganul 
şi, mai ales( dat fiind că Gerul este treaz şi activ, lucid, chiar hiperlucid, într-o muncă complet 
ocultă) cu SOARELE. Extremele, mai ales în alchimie, se ating, „nuntesc”. Starea de avaritie 
este starea de departajare fata de lumea profană şi fata de tranzacțiile zadarnice, tocmai pentru că 
sunt profane — ale lumii: avarul mistic îşi prezervă energia şi şi-o sporeşte. Apoi, să numim 
operația alchimică, efectuată prin gerul avar din întuneric (paradoxal, el este CEL 
FIERBINTE SPIRITUAL -— care, acționând în întuneric, pregăteşte esența Luminii): el 
comprimă lumina aurului-zori (aurul spiritual, lumina noii lumi) — în RUBIN (cf. Jean 
Chevalier/Alain Gheerbrant, op. cit.: „Piatra indragostitilor, care îmbată şi exaltă, fără să existe 
vreun contact. Emblema fericirii — izgoneste Raul”). 


Prin Gerul-albedo cu flori de aur, concentrat în rubine (rubedo) — s-a ajuns la stadiul 
GRĂDINA PARADISULUI:”Soarele(...) pe grădini se mai uită, pe-alei de vişini în floare’/ Si 
de cireşi incarcati, de salcâmi cu mirosul dulce” (florile de cireşi/vişini îngână-contopesc albul 
cu rosul — „usucă aurul in rubine”... — iar florile de salcâm sunt, ca şi cele de tei — „de aur” al 
IUBIRII CELESTE). 


Aici se-ntâlnesc FATA ALBASTRĂ (boboc= comprimare a focului, a lui Hristos cel 
Roşu, ascuns între brațele Crucii Verzi) cu amantul ei: „scriitor la prefectura,/Tanar plin de 
speranţe, venind cu luleaua în gură”. Speranţa, ştim din teologie, dar ne-o confirmă şi alchimia — 
este virtute fundamental-spirituală, fără de care nu se poate porni nicio lucrare sacral-spirituală. 


Se-ntâlnesc două prostii, oare? ,,Ah! Boboc...amabilă eşti...frumoasă şi proastă/Când 
aştepţi pe amant...” Nu se poate. Zadarnic să fi lucrat, pe deasupra şi pe dedesubt de spiritualitate 
istoric-umană, Spiritele Mitului Etern, Uraganul-Soarele-Luna-Marea(Maria...)-Gerul....?! NU!!! 


ALBASTRUL si AURUL -— alchimia, mai ales, care dă semnificaţie sublimă 
ALBASTRULUI şi AURULUI -— trebuie să învingă (reconvertind, întru Paradis, istoria 
umanizată...) — să învingă PE DEPLIN SI REAL (Realul Esenţial!!!) — căci sacralul este 
singura realitate. 


Ea e proastă când aşteaptă iubirea, când îşi aşteaptă amantul? Nu - ea este 
SUPREMA INOCENTA (inocenta i-a fost pregătită/trudită alchimic de stihiile Mitului 
Etern!). Ea este iedera verde-albastra, care se înalță, răsucindu-se pe axa lumii — ,,scriitorul” 
(stăpânul hieroglifei lumii) cu PIPA-LULEA. AXA SPIRITULUI. 


Astfel este recuperată (prin muncă dublă de transfigurare: în registrul cosmic- 
stihinic şi în registrul istorico-mitologic uman ... — conlucrare sinergică a Regnurilor şi 
Arheilor, aşa ca-n leslea Bethlehemică, pentru NAŞTERE DE DUMNEZEU...) - 
IMAGINEA SACRĂ A ANDROGINULUI. ANDROGINUL ADAM. 


? Floarea de cireş/vişin: este Sakura japoneză - floarea extazului celest şi a onoarei cavalerești... 

Soarele apune. Adică se scufundă, pentru nunta (ocultă şi ocultată ochilor profani) cu 
Cloşca-Lună. Sau, pentru a fi inclus în Ouăle ouate de Cloşca-Lună: stele-urme de aur 
(„Urmele de-aur a labelor ei [Lunii] strălucinde ca stele”). Principiul masculine al AURULUI 
este inclus în urmele-forme spirituale ale noii lumi-stele. Pe scurt, este contopit, prin hierogamie, 
în OUĂLE COSMICE. 


Da, de fapt, Soarele “apune” (se ocultează în starea mistic-celebră de “noapte bogată”, 
din Sara pe deal - sau de SOARE NEGRU, ca-n Luceafărul...) — în favoarea stării criptice 
absolute a OULUI LUMII (în care ARGINTUL LUNAR nunteşte cu AURUL SOLAR). 


Forţele dinamice “brute” (stihinic-mitologice) se retrag (după ce au transfigurat 
rădăcinile lumii, adică au pregătit, “subversive”, germenii Arheilor Eterni, în plină istorie... - 
prin aceasta, ISTORIA SE VA RESORBI, CÂT DE CURÂND, în Rădăcina-Mit...) — se 
retrag la capătul de jos al Axei Lumii-Rarăul (MUNTE): “Jar de a doua zi (n.n.: a doua naştere, 
cea spirituală) se scoală bătrânul şi urcă Rarăul/ Numai în cămeşoi, descult şi fara căciulă/ Si se 
scarpină-n cap — somnoros — uitându-se-n soare”. Doar slabe scăpărări-scărpinări (scăpărările 
Revelatiei!) au mai rămas din VÂRTEJUL REVOLUTIONATOR DE SPIRIT SI DE LUME. 
Somnul persistă (este vehiculul către starea Visului, ca Regăsire a Grădinii Arheilor...) — pentru 
a putea cuprinde, cât mai total şi sintetic, ANAMNEZELE -— trăirea recapitulativă a stărilor 
alchimice în care a fost implicat (fie şi ca ucenic) Uraganul (Transfigurator... - ca orice 
furtună!). Privirea spre Soare (“uitarea” nu amnezică, ci anamnezică - în Soare...) poate fi, de 
fapt, spre Lună (sau uitare de sine în Lună... - Luna este, la Eminescu — nuvela Sărmanul 
Dionis, simbolul lumii paradisiace, sau, ca în folclor şi în Făt-Frumos din lacrimă - tărâmul 
celălalt...). Sau, ca să anticipăm Adevarul-Revelatie, de care va fi cotropit cât de curând (sau: pe 
cât de curată i-a fost inima lui de ucenic, în timpul lucrării alchimice) descojitul de voință 
proprie-URAGAN: PRIVIREA este îndreptată spre hierogamia SOARE-LUNĂ. Hierogamie 
împlinită. 


Operă alchimică împlinită — din care proasta (PIATRA ARUNCATĂ!!!) a fost 
transcensă la nivelul CLOSCA LUNARĂ, stăpână a potenţialului sacru al Marii Opere 
Alchimice-Magice (MAGNUM OPUS). Piatra aruncată s-a (RE)convertit in PIATRA 
FILOZOFALA. 


Aşa se întâmplă mereu... 


kkk 


prof. dr. Adrian Botez 

